
· Ennek az asszonynak bocsátotta meg Jézus a bűneit, miután a vádlói egymás után kimentek a templomból, ere utal vissza Jézus, amikor azt mondja, „neki sok bűne bocsáttatott meg”. Lk. 7,47.
· Simon házában tehát nem a Jézus felé kimutatott szeretetéért részesült bűnbocsánatban, hanem azért szerette Jézust, mert korábban már olyan bocsánatban részesült Tőle, amit már senkitől sem remélt, ezért tele volt a szíve hálával.

5. Ha már korábban megbocsátotta ennek az asszonynak a bűnét, akkor most miért ismétli meg a megbocsátás ígéretét?

· Jézus ez alkalommal a vendégek előtt és a vendégek szívében is szerette volna felszabadítani ezt az asszonyt a korábbi életének megbélyegzése alól.

· Szükség volt arra, hogy a megbocsátás az asszonyt ismerő emberek gondolkodásában is tudatosuljon, ezért nyílvánosan kellett megtörténnie.

6. Miért háborogtak magukban az asztalnál ülő vendégek azon, hogy Jézus azt mondta az asszonynak: „Megbocsáttattak néked a te bűneid”?

· Mert a bűnök megbocsátásának a jogát igényelni az ő szemükben Isten káromlásnak minősült.

· Ezt azonban nem merték nyíltan a szemébe mondani, mert korábban már volt egy eset, ahol a farizeusok megszégyenültek Jézussal szemben ebben a kérdésben.

· Akkor Jézus hatalmas bizonyítékáét adta annak, hogy Neki joga van a bűnöket megbocsátani. Mk. 2,5-11.
7. Mire utalt Jézusnak az a kijelentése, amit az asszonynak mondott befejezésül: „A te hited megtartott téged. Eredj el békességgel!”? 

· Csak a Jézusban elnyerhető megváltásba vetett hit az, ami békességet hozhat az emberek szívébe.

· „Megigazulván azért hit által, békességünk van Istennel, a mi Urunk Jézus Krisztus által. Aki által van menetelünk is hitben ahhoz a kegyelemhez, amelyben állunk...” Róm. 5,1-2.
· A hit és a békesség szavak együttes említése azt jelenti, hogy ez az asszony ott Jézusban a személyes Megváltóját ismerte fel és fogadta el.

· „És az Istennek békessége, mely minden értelmet felül halad, meg fogja őrizni szíveiteket és gondolataitokat a Krisztus Jézusban.” Fil. 4,7.
· „És az Istennek békessége uralkodjék a ti szívetekben.” Kol. 3,15.
8. Milyen tanulságot vonhatunk le a Simonnak adott tanító példázatból?

· A Jézus felé megnyilatkozó szeretetünk vagy éppen közömbösségünk arról beszél mindennél hangosabban, hogy hányszor és milyen mértékben éltük át Jézus bűnbocsátó kegyelmét.

· A bűnbocsátó kegyelmet csak akkor tapasztalhatjuk meg, ha előtte már felismertük magunkban a bűnt, tudjuk úgy látni a saját életünket, ahogy Jézus lát bennünket.

· Ez a szeretet viszont ne csak szavakból álljon, mint Simon esetében, hanem cselekedetekben nyilatkozzon meg.

11. A két adós viselkedése 

és annak háttere

· Lk. 7,36-43.

I. A példázatmondás körülményei

1. Milyen körülmények között mondja el Jézus ezt a példázatát, mit tudhatunk arról a személyről, aki a házába hívta, akit a példázat egyik adósaként szemléltet?

· Ez a Simon nevezetű farizeus Máté és Márk szerint korábban bélpoklos volt, akit Jézus meggyógyított a betegségéből, és valószínűleg ezért hívta meg Jézust a házába egy vacsorára. Mt. 26,6.  Mk. 14,3. 

· A vacsorán elmondott példázatában Simont személyesíti meg Jézus azzal az adóssal, akinek kevesebb tartozása lett elengedve, ezért kisebb mértékben szereti az ő urát.

· Lukács beszámolójából úgy tűnik, hogy ez alkalommal Jézus a tanítványai nélkül, egyedül vesz részt a vacsorán, oda viszont a vacsora díszvendégeként hívták meg.

2. Mit tudhatunk a példázatban szemléltetett másik adósról, miért és hogyan került kapcsolatba Jézussal?

· A példázat másik  adósának sokat engedett el az ura, ezért nagyon szereti őt, ezzel a képpel azt az asszonyt akarja szemléltetni Jézus, akinek sok bűne lett megbocsátva.

· Lukács szerint ez az asszony nem tartozott sem a házbeliekhez, sem a meghívott vendégek közzé, hiszen mindenkit meglepett a megjelenésével.

· Valószínűleg másoktól tudta meg, hogy Jézus a farizeus házába ment vendégségbe, és ezután ment be ő is a vendégsereg közé, és így került Jézus közelébe.

· Ez az asszony nagyon bűnös volt, de nem általánosságban, hanem valamilyen nyilvános bűn terhelte az életét, hiszen erről még Simonnak is tudomása volt.

· De amit tudott róla, amiatt nagyon kínosan érezte magát az asszony megjelenésétől, amit csak fokozott az a körülmény, hogy Jézus nem zárkózott el tőle.

· Az asszony magatartása Jézussal szemben, és az a drága olaj, amit Jézus lábaira kent, azt jelzi, hogy már találkoztak egymással, és akkor Jézus valami olyat tett ezzel az asszonnyal, ami ezt a hála érzetet váltotta ki belőle Jézus iránt.

· Általában egyértelmű a véleményük azoknak, akik állást foglalnak az asszony személyét illetően, hogy a Simon házánál megjelenő bűnös asszony azonos a bethániai Lázár egyik nőtestvérével, Máriával.

· „Amikor ügye az emberek szemében reménytelennek tűnt, Krisztus meglátta Máriában a képességet a jóra... Jézus kegyelme által az asszony az isteni természet részese lett. Aki elbukott, akinek értelme démonok lakhelye volt, az a szolgálattal, barátsággal nagyon közel került a Megváltóhoz.” (JÉ 477,3) – /lásd még: Lk. 8,1-2./

3. Hogyan jelenhetett meg egy ilyen közmegvetésnek kitett asszony egy főembernek számító farizeus házában?

· Amikor egy neves rabbit hívtak meg valahová, akkor esetenként nyitott körülményt biztosítottak az alkalomhoz, hogy minél több ember meghallgathassa a nagy mesterrel folytatott beszélgetést és az ott elhangzó tanításokat.

· Mivel a nevezetes vendég miatt sokan megfordulnak a vendéglátó háznál, ezért ilyenkor még azt sem szólították fel távozásra, akinek a jelenléte pedig egyébként nem volt kívánatos a vendéglátó háznál.

5. Milyen rendkívüli esemény történt, ami Jézust arra késztette, hogy a jelenlévők tanítására elmondja ezt a példázatát?

· Vacsora közben váratlanul megjelenik egy mindenki által bűnösnek minősített asszony Jézus mellett, lábaihoz borulva.

· A Jézus iránt érzett szeretetének könnyei Jézus lábára hullottak, amit hajának fonatával törölt le, majd pedig drága olajból való kenettel kente meg Jézus lábát.

· Az asszonyról kialakított vélemény miatt a házigazdában és a vendégeiben megbotránkozást váltott ki, hogy Jézus magához engedi, és ezáltal a vacsora egyik főszereplőjévé válik.

· Simon magában azt gondolta, ha ez az ember valóban „próféta volna, tudná ki és miféle asszony az, aki őt illeti: hogy bűnös”. Lk. 7,39. 

· Ezután fordult oda Simonhoz Jézus és mondta neki azt: „Simon, van valami mondanivalóm néked”. 

6. Miért nem beszélt Jézus egyértelmű nyíltsággal a felmerült problémáról, miért csomagolta a mondanivalóját a példázat jelképes nyelvezetébe?

· Jézus esetenként a rejtett leleplezések alkalmává tette az ilyen példázatait, amikor azt akarta, hogy csak azok értsék, akiknek szólt a mondanivalója.

· Ebben az esetben Jézus diszkrécióját jelentette az a mód, hogy példázatban beszélt, ahelyett hogy nyíltan mondta volna el a házigazda életét leleplező dolgokat.

· Ha nem így tette volna, akkor talán újra megismétlődött volna az az eset, hogy a jelenlévők közül többen megszégyenülten hagyták volna el Jézus társaságát és a vacsora helyszínét, vagyis a Simon farizeus házát.

· Így történt ez akkor is, amikor Jézus a templom udvarának porába írta le azoknak bűneit, akik a parázna asszony megkövezésére készültek elő.

7. Tudhatunk-e valamit arról, hogy Jézus és a vendéglátója közötti kapcsolatnak lett-e valamilyen folytatása, gyümölcsöző lett-e Jézus látogatása és diszkrét nevelő szándékú tanítása?

· Simont megindította Jézus figyelmessége, hogy nem nyíltan feddte meg, és nem bánt vele úgy, ahogy ő akart bánni az asszonnyal, ettől kezdve új megvilágításban látta önmagát.

· Felismerte, hogy vendége olvas a lelkében, és ez meggyőzte arról, Jézus a Messiás.

· Az evangélisták beszámolói szerint Simon később már Jézus közvetlen baráti köréhez tartozott, valószínűleg többször megfordult Simon otthonában.

· Mivel Simon farizeus is Betániában lakott, ezért a szintén ott lakó Lázárral és két testvérrel került bizalmas barátságba.

· Az utolsó jeruzsálemi útja alkalmával is Simon házában pihent meg Jézus, ahol Lázár és a két nő testvére is jelen volt, annyira, hogy még a háziasszonyi tisztet is Márta végezte, ő szolgált fel az asztalnál. Mt. 26,6-7.  Jn. 12,1-3. 

II.  A példázat tartalma és üzenete

1. Kit jelképez a példázatbeli hitelező, akivel szemben mindkét adósnak rendezetlen tartozása volt?

· Jézus más alkalommal is mondott példázatot az adós szolgáról, akkor egyértelműen a mennyei Atyát nevezte meg mint kegyelmes hitelezőt, aki minden tartozást elengedett az adós szolgájának, aki fizetésképtelenné vált. Mt. 18,23-35.

· Isten már az Édentől kezdve biztosította azt a lehetőséget, hogy a bűnös embernek ne kelljen azonnal elrendeznie dolgait Isten előtt, mert ez a halálát jelentette volna, hanem a rendezésre majd csak később és más módon kerüljön sor.

· Isten a hosszútűrő kegyelmében mutatta ki szeretetét legjobban az ember iránt, amikor bele egyezett abba, hogy az igazságszolgáltatása legyen elhalasztva egy későbbi időre, ezalatt pedig a kegyelem Lelke munkálni tudja az emberi szívekben a megbánást és a megtérést. Róm. 3,23-26. 

2. Milyen adósságra és tartozásra utalnak Jézus szavai, miért nevezhető ez adósságnak, és hogyan lehet ezt az adósságot lerendezni, megszüntetni?

· Ez az adóság nem mást jelent, minthogy Isten előtt nem rendeztük el a bűneink miatt létrejött helyzetünket, Pál apostol kijelentése szerint ugyanis a bűn miatti fizetség, vagyis „a bűn zsoldja a halál”. Róm. 5,23/a.  

· Amikor Jézus imádkozni tanítja a tanítványait, akkor így mondja az imája egyik gondolatát: „És bocsásd meg nékünk a mi bűneinket; mert mi is megbocsátunk mindeneknek, akik nékünk adósok”. Lk. 11,4.
· Jézus ebben a példázatban nem azt mondja, hogy ezek az adósok megadták a tartozásukat, hanem azt, hogy a hitelező „mind a kettőnek elengedé” a tartozást.

· Péter apostol azt mondja, hogy Jézus Krisztus fizette meg helyettünk a tartozást, vagyis megváltotta az adóságunkat, Ő fizette ki helyettünk a tartozásunkat.

· „Nem veszendő holmin, ezüstön vagy aranyon váltattatok meg a ti atyáitoktól örökölt hiábavaló életetekből; hanem drága véren, mint hibátlan és szeplőtlen Bárányén, a Krisztusén.” I. Pét. 1,18-19.
3. Miben tért el a két adós magatartása egymástól, és ez a magatartás miről tett bizonyságot?

· A korabeli szokás szerint a házigazdának lehetősége volt kimutatni szeretetét és tiszteletét a meghívott vendége felé, Jézus ezeket a lehetőségeket sorolta fel Simonnak.

· Azzal summázta mondanivalóját, hogy mindezt az általa megvetett bűnös asszony tette meg, pedig a házigazda kötelessége lett volna.

· Jézus az elmondott példázattal olyan helyzetbe hozta Simont, mint annak idején Nátán próféta tette Dáviddal, ítéletet kellett mondania saját maga felett.

· Jézus úgy összegzi a példázatának lényegét, hogy akinek „sok bűne bocsáttatott meg, az igen szeret; akinek pedig kevés bocsáttatik meg, kevésbé szeret”. Lk. 7,47. 

· Ezzel viszont nem azt mondja, hogy Simonnak nem lenne mit megbocsátani, mert kevésbé bűnös mint az asszony, hanem csak azt, hogy Simon még nem jutott el addig a pontig, hogy felismerje magában a bűnt, és megbánva azt megtérjen belőle.

4. Jézus múlt időben beszél az asszony bűnéről, mint ami már megbocsáttatott, tudhatjuk-e, milyen bűnről van szó, és mikor bocsátotta meg azt?

· A történet hangulatából és megjegyzéseiből egyértelmű, hogy ez az asszony a paráznaság bűnében volt vétkes.

· Az is egyértelmű, hogy Jézus már találkozott ezzel az asszonnyal, és akkor bocsátotta meg neki a korábbi életmódjából adódó bűneit.

· Sokak vélekednek úgy, hogy ez a bűnös asszony azonos azzal a házasságtörő asszonnyal, akit más alkalommal Jézus elé hurcoltak a farizeusok, és középre állítva halálos ítéletet akartak kimondatni felette Jézussal. Jn. 8,1-11.
